На основу Програма рада Аграрног фонда за развој пољопривреде општине Петровац на Млави за 2015. годину, а у складу са Програмом мера подршке за спровођење пољопривредне политике и политике руралног развоја општине Петровац на Млави за 2015. годину, општина Петровац на Млави и Аграрни фонд за развој пољопривреде општине Петровац на Млави, расписују

**КОНКУРС ЗА ДОДЕЛУ СРЕДСТАВА ЗА СУФИНАНСИРАЊЕ НАБАВКЕ ОПРЕМЕ ЗА ПОВРТАРСКУ ПРОИЗВОДЊУ У ЗАШТИЋЕНОМ ПРОСТОРУ У 2015. ГОДИНИ**

Средствима Аграрног фонда за развој пољопривреде општине Петровац на Млави (у даљем тексту: Фонд) за 2015. годину, извршиће се субвенционисање регистрованих пољопривредних газдинстава, за набавку опреме за повртарску производњу у заштићеном простору.

Право коришћења имају носиоци или чланови комерцијалног породичног пољопривредног газдинства са пребивалиштем на територији општине Петровац на Млави и активним статусом пољопривредног газдинства у 2015. години, да имају одговарајуће земљишне површине на којима ће се поставити опрема за биљну производњу у заштићеном простору у власништву или у закупу и да нису под било каквим теретом (хипотека и сл.).

Износ подстицајних средстава за набавку опреме за производњу у заштићеном простору износи 50% од укупног износа средстава, без ПДВ-а, а максимално до 100.000,00 динара. Средства издвојена за ову намену износе 700.000,00 динара. Средства се одобравају по редоследу пријема потпуних захтева до утрошка планираних средстава. О захтеву за коришћење подстицајних средстава, одлучује Комисија за спровођење Конкурса. Непотпуни и неблаговремени захтеви се неће разматрати. Међусобна права и обавезе у вези са коришћењем субвенције уређују се Уговором који закључују Фонд и корисник средстава.

Потребна документација за конкурисање:   
1. Попуњен образац пријаве;  
2. Потврда о активном статусу пољопривредног газдинства за 2015. годину;

3. Фотокопија личне карте;  
4. Фотокопија текућег рачуна;

5. Извод из катастра непокретности или оверена фотокопија Уговора о закупу предметног земљишта, с тим да је до истека уговора о закупу преостало најмање 5 година;

6. Оверена фотокопија рачуна или предрачуна са спецификацијом опреме.

Захтев за коришћење субвенција се доставља лично, заједно са осталом документацијом, у просторијама Аграрног фонда за развој пољопривреде општине Петровац на Млави, радним даном од 07-15 часова у току трајања Конкурса. Подносилац захтева може да оствари право на коришћење субвенције само по једном захтеву. Захтев и приложена документација остају трајно у архиви Фонда и не враћају се подносиоцу. Конкурс је отворен од 01 до 08.09.2015. године или до утрошка средстава. Конкурс је објављен дана 01.09.2015. године у листу „Реч народа“ Пожаревац, на интернет страницама општине Петровац на Млави и Аграрног фонда општине, као и на огласним таблама општине и Аграрног фонда.

Све додатне информације могу се добити на телефон: 012/327-140

Број: 210 Комисија за спровођење Јавног позива  
Датум: 28.08.2015. године Председник  
Петровац на Млави инж. Добрица Илић